paragraph_text: Povijesni centar Pule ili Stari grad Pula čini zaštićenu urbanističku cjelinu koja obuhvaća najjužu gradsku jezgru Pule,<ref>Zona obuhvata zaštićene urbanističke cjeline grada Pule<ref>Zaštićene povijesne cjeline i dijelovi cjelina - upis povijesne urbanističke cjeline izvršen je rješenjem označenim brojem R-RRI-0087 na temelju Zakona o zaštiti spomenika kulture (NN 7/67). tj. područje centralnog gradskog brežuljka Kaštela. Granice povijesnoga centra podudaraju se s granicama grada do sredine 19. stoljeća i obuhvaćaju područje unutar nekadašnjih gradskih bedema. U Registru spomenika kulture područje obuhvata nešto je šire i obuhvaća prostor omeđen sljedećim ulicama: Rivom, Flaciusovom, Dobrilinom i Laginjinom ulicom, Portaratom, Giardinima, Istarskom ulicom, Nimfejom, Flavijevskom ulicom, te Ulicom starih statuta. Ova zaštićena urbanistička cjelina grada Pule obuhvaća zaštićenu povijesnu jezgru Pule i zonu zaštite oko Amfiteatra (omeđena Scalierovom ulicom, Ozad Arene i Faverijskom ulicom). Ovo područje administrativno pripada najvećim dijelom mjesnom odboru Starom gradu, čiji je opseg nešto veći,<ref> i Areni.